[image: ]	       DJEČJI VRTIĆ „IVANČICA ORIOVAC“
                                                     LUKE ILIĆA 9, 35250 ORIOVAC
                                                    OIB: 94993919930
                                                    MBS:04485866
                                                    IBAN: HR0424070001830900007
                                                    Tel.fax . 035/ 409- 787
                                                    Email: vrticoriovac@gmail.com


Na temelju članka 48.stavak 4. Zakona o predškolskom odgoju i obrazovanju („Narodne novine“ broj 10/97,107/07,94/13,98/19,57/22,101/23) i članka 32. Statuta OpćineOriovac (''Službeno vjesnik Općine Oriovac'' broj 13/24), Općinsko vijeće Općine Oriovac, na 8. sjednici održanoj dana 30.03.2026. godine donosi:

I. IZMJENU PRAVILNIKA
O NAČINU I UVJETIMA SUDJELOVANJA RODITELJA-SKRBNIKA
U CIJENI PROGRAMA DJEČJEG VRTIĆA „IVANČICA ORIOVAC“ (pročišćeni tekst)

Članak 1.
Ovim Pravilnikom utvrđuju se uvjeti i način sudjelovanja roditelja u cijeni programa Dječjeg vrtića „ Ivančica Oriovac“.

Članak 2.
Roditelj neposredni korisnik usluga dužan je sudjelovati u cijeni programa dječjeg vrtića, koje koristi njegovo dijete, ovisno o vrsti i trajanju programa.

Članak 3.
Program dječjeg vrtića organizira se u pravilu u pet radnih dana tjedno osim za vrijeme praznika. Dječji vrtić „Ivančica Oriovac“ ima pravo  posebnog organiziranja programa za vrijeme lipnja, srpnja i kolovoza, te u drugim posebnim okolnostima, u skladu s pedagoškim načelima i interesima organizacije rada u zadovoljavanju utvrđenih potreba za programima predškolskog odgoja.

Članak 4.
Ekonomska cijena vrtića iznosi 430,00 eura za 10-satni program, 380,00 eura za 5-6 satni program sa ručkom i 320,00 eur za 5-6 satni program bez ručka. 
Ekonomsku cijenu programa Dječjeg vrtića „Ivančica Oriovac“ utvrđuje Općinsko vijeće općine Oriovac na prijedlog Upravnog vijeća Dječjeg vrtića, sukladno Državnom pedagoškom standardu predškolskog odgoja i naobrazbe.


Članak 5.
Roditelji neposredni korisnici usluga Dječjeg vrtića „Ivančica Oriovac“ sudjeluju jedinstvenoj cijeni vrtića sukladno programu koji koriste:

	
	VRTIĆ 10 SATNI 10R
	VRTIĆ 5-6 SATNI SA RUČKOM 5R
	VRTIĆ 5-6 SATNI BEZ RUČKA

	1
	150,00 EUR
	130,00 EUR
	80,00 EUR



Članak 6.
Cijena usluga koju u smislu članaka 4. i 5. ovoga Pravilnika plaćaju korisnici
usluga vrtića proizlazi iz kalkulirane mjesečne ekonomske cijene Vrtića po djetetu i sastavni
je dio te cijene.
Kalkulirana ekonomska cijena Vrtića po djetetu sadrži izdatke:
1) za rashode za djelatnike Vrtića
2) za ostvarivanje drugih prava djelatnika Vrtića,
3) za nabavljanje (obnavljanje) opreme
4) za investicijsko održavanje objekata i opreme
5) za ostale rashode poslovanja
6) za troškove režija.

Članak 7.
Pod izdacima za nabavljanje (obnavljanje) opreme, iz članka 6. stavak 2. točka 3. ovoga
Pravilnika podrazumijevaju se naročito izdaci za nabavu nove opreme i opreme radi zamjene
postojeće i dotrajale, a pod opremom podrazumijeva se naročito: namještaj (klupe, stolice,
stolovi, ormari, vitrine, police i drugo), didaktička oprema i sprave za dvorišta, elektro i
elektronski uređaji i aparati, multimedijski uređaji, televizori, videooprema, bojleri i drugo),
kuhinjska oprema (plinski i elektroštednjaci, kotlovi, hladnjaci, zamrzivači i drugi kuhinjski
parati), vozila i druga oprema, koja se u pravilu nabavlja uz kapitalna ulaganja u izgradnju
novih ili u rekonstrukciju i obnovu postojećih objekata i drugo.

Članak 8.
Pod izdacima za investicijsko održavanje objekata i opreme iz članka 6. stavak 2. točka
4. ovoga Pravilnika podrazumijevaju se naročito izdaci za zamjenu i obnovu: krovišta i
gromobranske instalacije, vodovodne, elektro i telefonske instalacije (do ulaza u objekte),
hidrantske mreže, odvodne kanalizacijske instalacije (od izlaza iz objekata) i pripadajućih
šahtova, kotlovskog postrojenja i pripadajuće opreme, sustava (mreže) centralnog grijanja,
plinske stanice i pripadajućih vanjskih instalacija i uređaja, antenskog sustava te drugi izdaci
koji po svojoj naravi i u sladu s propisima pripadaju investicijskom održavanju.

Članak 9.
Pod izdacima za materijalne rashode i usluge iz članka 6. stavak 2. točka 5. ovoga
Pravilnika podrazumijevaju se naročito izdaci za:
1) rashode za materijal (namirnice, roba i gotovi proizvodi za prehranu, materijal i sredstva
za čišćenje i održavanje, službena radna i zaštitna odjeća i obuća, materijal za higijenske
potrebe i njegu, uredski materijal, literatura, arhivski materijal, pomoćni materijal i drugo),
2) rashode za energiju (električna energija, plin, motorni benzin i dizel gorivo, ostali
materijali za proizvodnju energije),
3) rashode za zdravstvene i sanitarne usluge (obvezni i preventivni zdravstveni pregledi
zaposlenih, laboratorijske usluge),
4) rashode za komunalne usluge (opskrba vodom, odvoz i zbrinjavanje smeća i otpada,
deratizacija i dezinsekcija, dimnjačarske i ekološke usluge, ostale komunalne usluge),
5) rashode za zakupnine i najamnine,
6) naknade troškova zaposlenima (dnevnice),
7) stručno usavršavanje zaposlenih (seminari, savjetovanja, tečajevi, stručni ispiti),
8) rashode za sitni inventar,
9) rashode za usluge, telefona, pošte i prijevoza,
10) rashode za usluge informiranja i promidžbe,
11) intelektualne i osobne usluge (autorski honorari, ugovori o djelu, usluge odvjetnika i
pravnog savjetovanja, revizorske usluge, usluge vještačenja, geodetsko – katastarske
usluge i druge usluge),
12) računalne usluge,
13) grafičke i tiskarske usluge,
14) registraciju vozila,
15) naknade članovima upravnih tijela i povjerenstava,
16) premije osiguranja,
17) reprezentaciju, te
18) članarine i drugi izdaci koji po svojoj naravi i u skladu s propisima spadaju u materijalne
rashode.

Članak 10.
Djeca se mogu upisati u Vrtić od navršenih godinu dana do polaska u osnovnu školu. U redoviti program jasličke dobi može se upisati dijete mlađe od dvanaest (12) mjeseci života, koje pravo pohađanja stječe nakon navršenih godinu dana života. Do stjecanja prava pohađanja, odnosno do navršenih godinu dana korisnik usluga plaća čuvanje mjesta
koje u ovom slučaju iznosi 25% od cijene usluga utvrđene člancima 4. i 5. ovog Pravilnika.

Članak 11.
Pravo na besplatni boravak u jaslicama i redovitim vrtićkim programima (cjelodnevni i poludnevni boravak) mogu ostvariti djeca:
- djeca sa tjelesnim i mentalnim poteškoćama u razvoju na temelju dokumentacije drugostupanjskog vještačenja Centra za socijalnu skrb koji pripadaju općinama Oriovac ili Brodski Stupnik sukladno prebivalištu djeteta i roditelja,
- djeca bez roditelja i djeca bez roditelja smještena u udomiteljsku obitelj
- djeca invalida domovinskog rata.

Članak 12.
Roditelji korisnici usluga imaju pravo u pedagoškoj godini na nekorištenje vrtića zbog godišnjeg odmora u trajanju od 22 dana. Za vrijeme korištenja godišnjeg odmora roditelj plaća 25 % od iznosa visine svoje uplate. Rezervacija mjesta može trajati najviše 1 mjesec za koji roditelj plača 25 % od iznosa visine svoje uplate programa kojeg dijete koristi.
Za vrijeme posebnog organiziranja programa rada vrtića (kolektivna obustava rada u vrtiću ili dežurstvo) za vrijeme lipnja, srpnja i kolovoza roditelji plaćaju 25 % od iznosa visine svoje uplate programa koji koriste za dane kada vrtić nije radio.

Članak 13.

Roditelji s više djece u vrtiću ostvaruju pravo na umanjenje
sudjelovanja u cijeni programa i to:
· za drugo dijete u vrtiću 50% od pune cijene određenog programa
koji koristi.
· za treće i svako slijedeće dijete vrtić je besplatan.
· Za dijete bez jednog roditelja ili samohranog roditelja (roditelj koji nije
u braku i ne živi u izvanbračnoj zajednici, a sam skrbi i uzdržava svoje
dijete), sudjelovanje u cijeni programa umanjuje se za 75 % od cijene
utvrđenog programa.

Članak 14.

Utvrđuje se umanjenje sudjelovanja roditelja u cijeni programa dječjeg
Vrtića:
· za dijete koje zbog bolesti ne koristi program vrtića 5 radnih dana i duže
bez prekida za dane bolovanja, roditelj plaća 25% od cijene utvrđenog
programa na temelju potvrde liječnika.

Članak 15.

Pravo na oslobođenje od plaćanja iz članka 11. ovog Pravilnika utvrđuje Upravno vijeće Dječjeg vrtića „Ivančica Oriovac“ na temelju dostavljene dokumentacije.

Pravo na umanjenje sudjelovanja roditelja u cijeni programa Dječjeg vrtića iz članka 12-14 ovog Pravilnika utvrđuje ravnateljica Dječjeg vrtića, na temelju odgovarajuće
dokumentacije.

Članak 16.

Roditelji korisnici usluga Dječjeg vrtića koji imaju prebivalište izvan Općine Oriovac i općine Brodski Stupnik plaćaju punu ekonomsku cijenu boravka djeteta s obzirom na program koji koristi,
-	za drugo dijete u vrtiću 70% od pune ekonomske cijene programa koji koristi.
-	za svako slijedeće dijete 50% od pune ekonomske cijene programa koji koristi.

Članak 17.
Utvrđene naknade roditelji – korisnici usluga uplaćuju na žiro račun Osnivača Općine Oriovac najkasnije do 20.og u mjesecu za prethodni mjesec. 
Ukoliko obveze nisu izvršene u ugovorenim rokovima poduzimaju se mjere naplate dospjelih, a ne naplaćenih potraživanja sukladno proceduri naplate dugovanja.
  Vrtić je dužan pisanim putem upozoriti korisnika usluga da Vrtić može otkazati ostvarivanje    programa djetetu ako korisnik ne plati dospjele obveze u roku od 60 dana od dana dospijeća obveze ili ako korisnik na drugi način prekrši obveze utvrđene ugovorom ili općim aktom Vrtića.

Članak 18.
Korisnik usluga Vrtića koji svoje dijete nije ispisao iz Vrtića u postupku utvrđenom u
Pravilniku o upisu, platit će uslugu u skladu s ovim Pravilnikom, u mjesecu nedolaska za dane kad dijete nije pohađalo Vrtić, kao da je pohađalo. Dječji vrtić će otkazati pružanje usluga korisniku usluge čije dijete izostaje iz vrtića, a korisnik usluge o razlogu izostanka ne izvijesti u roku od 30 dana od početka izostanka.

Članak 19.
Dječji vrtić će otkazati pružanje usluge korisniku usluge koji se ne pridržava kućnog reda i radnog vremena Ustanove.
Dječji vrtić će otkazati pružanje usluge korisniku usluge ako dolazi po dijete u alkoholiziranom stanju, ometa odgojno – obrazovni rad i uznemirava djecu i radnike Ustanove.

Članak 20.
Dječji vrtić i roditelj sklapaju Ugovor o međusobnim pravima i obvezama.
Ako roditelj – korisnik usluga ispisuje dijete iz vrtića, dužan je o tome obavijestiti vrtić pismenim putem najmanje 15 dana prije ispisivanja djeteta. Korisnik programa dužan je vrtiću podmiriti troškove do dana ispisivanja djeteta uključujući i zaduženje za mjesec u kojem se ispisuje iz vrtića sukladno obračunu sufinanciranja cijene vrtića za navedeni mjesec. Podmirenjem zadnjeg zaduženja korištenja usluge vrtića prestaju prava i obveze korisnika usluga.

Članak 21.
Dječji vrtić dužan je na zahtjev osnivača općine Oriovac, izvijestiti:
· o broju djece koja koriste usluge vrtića i visini sredstava koja uplaćuju,
· o broju i strukturi djece koja su oslobođena temeljem ovog Pravilnika .

Članak 22.
Stupanjem na snagu ovog Pravilnika prestaje važiti Pravilnik o načinu i uvjetima sudjelovanja roditelja u cijeni programa dječjeg vrtića „Ivančica Oriovac KLASA: 022-01/21-01/145, URBROJ: 2178/10-01-21-1 od  13.12.2021.godine i njegova izmjena i dopuna KLASA: 601-01/23-01/7, URBROJ: 2178-10-03-23-1 od 17.10.2023. godine.
Članak 23.
Ovaj Pravilnik objavit će se u «Službenom glasilu Općine Oriovac», a primjenjivat će se od 01.01.2026. godine.


Ovaj pravilnik obuhvaća: 
1. Pravilnik o načinu i uvjetima sudjelovanja roditelja-skrbnika u cijeni programa dječjeg vrtića „Ivančica Oriovac“ 
      KLASA: 601-01/25-01/8
      URBROJ: 2178-10-03-25-1
      Oriovac, 18.12.2025.godine
2. Izmjene Pravilnika o načinu i uvjetima sudjelovanja roditelja u cijeni programa Dječjeg vrtića „Ivančica Oriovac“ stupaju na snagu prvog dana od dana objave u „Službenom vjesniku Općine Oriovac“.
        KLASA:601-01/25-01/8
        URBROJ: 2178-10-03-26-2
        Oriovac, 30.03.2026. godine

